אוון גלייברמן ממגזין "וראייטי" שיבח את הופעתו של אפרון על דיוקו בתיאור בנדי, וכתב כי הסרט "לא חושף אותנו בכוח לזוועה של טד בנדי. הוא מראה לנו מספיק, שומר את הזוועה במקום שאליו היא שייכת, בנבכי הדמיון שלנו, שם היא נשארת מה שהיא צריכה להיות: כהה כמו חצות הלילה, והרבה יותר מדי מכדי שנבין אותה". איש "הגרדיאן" בנג'מין לי נתן לסרט שלושה מתוך חמישה כוכבים, ציין לשבח את אפרון, אבל קרא לסרט עצמו "דרמה חסרת עניין וברק". הוא מתח ביקורת על משחקה של קולינס, ואמר שהיא צומצמה לדמות שטוחה וחסרת ייחוד. עבור "וולצ'ר" כתבה אמילי יושידה ביקורת דומה: היא שיבחה את אפרון, אבל שנאה את שאר הסרט, ואמרה: "הסרט העלילתי של הבמאי התיעודי הוותיק ג'ו ברלינג'ר נראה כאילו הוא ניסה להיות הסיפור של הרוצח הסדרתי טד בנדי מסופר דרך עיניה של חברתו... אבל הסרט של ברלינג'ר נשאב לתוך האירועים הסנסציוניים שכבר הוצגו לציבור, ומבלה זמן כה רב ביצירת אותם אירועים מחדש, עד כי הפרספקטיבה נחלשת".
שמוליק דובדבני התייחס ב-ynet לסרט בחיוב, וכתב כי הוא חושף את "צדה הפרוורטי והרצחני של הגבריות הלבנה המבוססת". לסיכום כתב כי זהו "סרט שעוקבים אחריו בסקרנות". ב"הארץ" שיבח אורי קליין את משחקו של אפרון, וכתב כי אף שהסרט "אינו מבוים במיומנות יתרה", הוא מציג שאלות ואמירות מעניינות ביחס למעשיו של בנדי. תומר קמרלינג העניק לסרט ב-"Mako" שני כוכבים מתוך חמישה, וטען כי בעייתו של הסרט היא הניסיון להעלות את השאלה "אם האיש עשה את הדברים המיוחסים לו או שהוא קורבן תמים של מערכת החוק", אף שהוא הורשע ואשמתו מעולם לא הועמדה בספק.
ישראל זאב מינצברג
הרב ישראל זאב מינצברג (17 בספטמבר 1872 - 23 במרץ 1962) היה רב ופוסק בעיר ירושלים ועמד בראש בית הדין החסידי בעיר, ומחבר ספר שארית ישראל, לפני קום המדינה שימש כרבה האשכנזי של העיר העתיקה עד לנפילתה במלחמת העצמאות.
קורות חייו.
נולד בעיר טורובין בפולין להוריו משה צבי וגולדה (לבית וינטרוב) מינצברג, בגיל 5 עלה אביו לארץ על מנת לחמוק מגיוס לצבא הפולני, שנה לאחר מכן עלה עם שאר משפחתו אף הוא לארץ, בבחרותו למד בישיבת חיי עולם החסידית שבירושלים, ונישא לאסתר גיטל ברגמן, נכדתם המשותפת של רבי אליעזר ברגמן ורבי נחום לעווי משאדיק.
בהמשך חייו שימש כראב"ד בד"ץ כוללות החסידים בירושלים שנוסד על ידי הרב שניאור זלמן פרדקין בעל התורת חסד, משנת 1922 עד לשנת 1931 ולאחר מכן אף כדיין בעדה החרדית, בשנת תר"פ (1920) בהקמת הסתדרות ירושלים (איגוד שאיגד את תושביה החרדים של ירושלים, ובהמשך הפך לעדה החרדית) נבחר הרב מינצברג להנהלתו, בהמשך סייע לרב דוד ויינגרטן בהקמת בית יתומות שנקרא על שם מייסדו ועזר לו לעמוד מבחינה פיננסית.
כניעת העיר העתיקה.
ב-28 במאי 1948 עת רבו הפצועים בקרב כוחות הרובע ותושביה אישרה מפקדת ההגנה לרבני הרובע, הרב מינצברג והרב בן ציון חזן לצאת אל מפקדת הלגיון הערבי ולסכם עימם על הפוגה לצורך פינוי הרוגים ופצועים, מפקד הלגיון עבדאללה אל תל סירב ודרש כניעה, מפקדת הרובע בניגוד להחלטת מטה ההגנה בחרה להיכנע.
לימים, סיפר הרב ישראל זאב מינצברג בריאיון לעיתון דבר על זכרונותיו מהכניעה:
משפט נקודת השבת של קאקוטאני
באנליזה פונקציונלית, משפט נקודת השבת של קאקוטאני, הנקרא על שם המתמטיקאי שיזואו קאקוטאני (), אומר כי במרחב קמור מקומית לפעולה רציפה של חבורת העתקות אפיניות על קבוצה קומפקטית קמורה יש נקודת שבת.
ניסוח המשפט.
יהי formula_1 מרחב וקטורי קמור מקומית ותהי formula_2 קבוצה קמורה קומפקטית. תהי formula_3 חבורה ביחס להרכבה של העתקות אפיניות מ-formula_4 ל-formula_4. נניח שההעתקות רציפות במידה אחידה, כלומר לכל סביבה formula_6 של אפס קיימת סביבה formula_7 של אפס כך שלכל formula_8 אם formula_9 אז formula_10. אז לכל העתקות שב-formula_3 יש נקודת שבת משותפת ב-formula_4.
הוכחה.
נעזר בלמה הטופולוגית הבאה:
למה: יהיו formula_13 מרחבים טופולוגיים כך ש-formula_14 קומפקטי. תהי formula_15 ההטלה הטבעית ו-formula_16. נניח ש formula_17 אז קיימת נקודה formula_18 כך ש formula_19.
הוכחה: נניח שלא. לכן לכל formula_18 קיימות סביבות formula_21 וכן formula_22 כך ש-formula_23. מהקומפקטיות של B ישנן formula_24 כך ש-formula_25. לכן עבור formula_26 נקבל ש-formula_27 סתירה לכך ש-formula_17.
המשך הוכחה: תהי formula_29 אוסף כל תתי הקבוצות formula_30 הקמורות, קומפקטיות ולא ריקות המקיימות formula_31 לכל formula_32. כיוון ש-formula_33 נקבל כי formula_34. כמו כן אם formula_35 אז גם החיתוך formula_36 נמצא ב-formula_29 (הוא לא ריק מקומפקטיות). מהלמה של צורן נקבל שיש ב-formula_29 איבר מינימלי formula_39. אם נראה ש-formula_39 מכילה נקודה בודדת נסיים. נניח שלא. לכן קיימות formula_41 עבור formula_6 סביבה של 0. תהי formula_7 הסביבה המתאימה ל-formula_6 מתנאי הרציפות במידה אחידה. אם יש formula_32 כך ש-formula_46 אז נקבל formula_47 (קיימות העתקות הופכיות כיוון ש-formula_3 חבורה) סתירה. לכן לכל formula_32, formula_50. תהי formula_51. מקמירות formula_52. נתבונן במסלול של formula_53 תחת הפעולה של formula_3, formula_55. זוהי קבוצה formula_3 אינווריינטית ולכן גם formula_57 וגם formula_58 קבוצות formula_3 אינווריינטיות. formula_60 קבוצה קמורה, קומפקטית לא ריקה ו-formula_3 אינווריינטית המוכלת ב-formula_39. ממינימליות formula_39 נקבל ש-formula_64. ממשפט קריין-מילמן קיימת נקודה formula_65 קיצונית של הקבוצה formula_39. formula_67. נתבונן בקבוצה הבאה formula_68. כיוון ש-formula_69 וכן formula_70 קומפקטית נקבל מהלמה שיש נקודה formula_71 כך ש-formula_72. כיוון ש-formula_73, נקבל ש-formula_74 ומהקיצוניות של formula_65 נקבל ש-formula_76. אבל לכל formula_32, formula_50 ולכן formula_79 סתירה. קיבלנו סתירה ולכן formula_39 מכילה רק נקודה אחת וסיימנו.￼
שימושים.
משפט נקודת השבת מאפשר להוכיח את הקיום של מידת האר.
קרחון אלווארז
קרחון אלווארז או קרחון אלוורז (באנגלית: Alvarez Glacier) הוא קרחון יובלי, ברכס אקספלוררז, בהרי באוורס שבאנטארקטיקה.
הקרחון זורם מהצד הדרום מערבי של פסגת סטאנוויקס ונשפך לקרחון רניק, צפונית לקרחון שיהאן.
הקרחון ממוקם בחוף פנל.
היסטוריה.
גילוי הקרחון.
הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שבוצעו על ידי צי ארצות הברית בשנים 1962–1960.
מקור השם.
שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של סגן חוזה א. אלווארז (Jose A. Alvarez) מהצי הארגנטינאי, שהיה חזאי מזג אוויר במהלך השנה הגאופיזית הבינלאומית, בתחנת המחקר אמריקה הקטנה V בשנת 1957.
משפט פרובניוס
ענת שרון-בלייס
ענת שרון-בלייס (נולדה ב- 1968) היא משוררת, עורכת ומגישה תוכניות ספרות ב"כאן" - תאגיד השידור הציבורי, מייסדת ומנהלת את תחנת הרדיו האקדמית “קול יזרעאל”.
ביוגרפיה.
שרון-בלייס נולדה ברמת גן וגדלה באיראן, שבה שהו הוריה במסגרת שליחות. המשפחה שבה לישראל כשהייתה בת 10.
שרון בלייס סיימה תואר ראשון בתקשורת ומדע המדינה באוניברסיטת תל אביב ובית הספר לתקשורת "כותרת", תואר שני בספרות באוניברסיטת תל אביב. עבודת המחקר שלה עוסקת ביצירתה של רונית מטלון. בנוסף, היא בוגרת סדנת השירה של הליקון.
בסוף שנות התשעים הייתה שותפה להקמת תחנת הרדיו החינוכי "קול כותרת". בהמשך הקימה וניהלה (עד 2018) את תחנת הרדיו החינוכי "קול יזרעאל" של המכללה האקדמית עמק יזרעאל.
ערכה והגישה את תוכנית הספרות "מלים שמנסות לגעת" ברשת א' של קול ישראל ואת תוכנית התרבות "שישי בשש" ברשת ב'.
"מכתבים לאורפיאוס", מופע מוזיקה-מחול המבוסס על מחזור השירים שלה, הועלה בפסטיבל המוזיקה בכפר בלום 2004 ובמסגרת מופעי הפרינג` של משכן האופרה בתל אביב.
שרון-בלייס יוצרת בתחום הרדיו - תוכניות תיעודיות העוסקות בשירה ובספרות, קולאז'ים המשלבים טקסט ומוזיקה, ושיחות עם יוצרים שונים. תוכניותיה משודרות בקול ישראל. כיום מגישה ועורכת ברשת "כאן תרבות" של תאגיד השידור את תוכנית הספרות "אחת+5" ; ההסכתים "שבעים שנה שבעים ספרים" ; "את אני וחנוך לוין"  ותוכניות נוספות.
חיים אישיים.
מתגוררת בעמק יזרעאל. נשואה ואם לבן.
איברס גודמניס
איברס גודמניס (בלטבית: Ivars Godmanis; נולד ב־27 בנובמבר 1951) היה ראש ממשלת לטביה בשנים 1990 - 1993 ובפעם השנייה ב-2007–2009.
ביוגרפיה.
איברס גודמניס נולד בריגה. לאחר סיום בית הספר הוא למד באוניברסיטת לטביה וקיבל התמחות בפיזיקה. בשנת 1983 הוא סיים את הדוקטורט והחל לעבוד במכון לחקר מצב מוצק.
עם הקמת "החזית העם הלטבי" הוא הצטרף לשורות הארגון ובשנת 1990 נבחר לפרלמנט של לטביה הסובייטית. לאחר הכרזת העצמאות, הוא היה ראש הממשלה הראשון של לטביה. בשנת 1993 הוא התמודד בבחירות לסאימה, אך מפלגתו לא עברה את אחוז החסימה.
בשנת 1998 הוא נבחר לסאימה ומונה לשר האוצר של הממשלה החדשה. בשנת 2006 הוא מונה לשר הפנים.
בצעירותו הוא היה מתופף. החל משנת 2003 הוא היה מנחה תוכנית מוזיקה ברדיו. לאחר שחזר לממשלה, עזב את התוכנית.
בדצמבר 2007 הוא נבחר לראש הממשלה בפעם השנייה והחליף את אייגרס קלביטיס. איברס גודמניס כיהן בתפקיד זה עד לשנת 2009.
בשנת 2018 פורסמו ארכיוני ק.ג.ב של לטביה. מהם נובע בשנת 1988 איברס גודמניס נכלל בין סוכני הארגון. מהמסמכים לא ברור האם הוא אכן היה סוכן פעיל.
לואיס דיאס